Vinpro verwelkom dr Langelihle Simela - AgriOrbit
Home Agri News Vinpro verwelkom dr Langelihle Simela
Dr Langelihle (Langa) Simela.
“Ek is entoesiasties oor inklusiewe landboutransformasie,” sê sy. In haar rol as besigheidsontwikkelingsbestuurder vir Absa Agribesigheid (’n pos wat sy sedert 2015 beklee), fokus dr Simela tans op beleidsamewerking en die vestiging van inklusiewe finansiering vir die landbousektor. Sy beskik ook onder andere oor ŉ PhD in Dierkunde en MPhil in Ontwikkelingsfinansiering.
Omvattende ondervinding in die landbousektor
Sy het omvattende ondervinding in die landbousektor, is tans ondervoorsitter van die landbou-sakekamer Agbiz en dien ook op die rade van die Nasionale Opkomende Rooivleisprodusente-organisasie (NERPO) en die Suid-Afrikaanse Vleisbedryfsmaatskappy (SAMIC).
“Ondernemingsontwikkeling is ŉ kernfokusarea vir die wynbedryf, tesame met ŉ meer bevorderlike beleidsomgewing. Ons is opgewonde om dr Simela en haar kundigheid op die Vinpro-direksie te hê en glo dat haar strategiese insigte groot waarde vir verskeie bedryfsinisiatiewe sal inhou,” sê Vinpro-voorsitter, Anton Smuts.
Vinpro verteenwoordig sowat 2 500 Suid-Afrikaanse wyndruifprodusente, kelders en wynverwante besighede en voorsien strategiese dienste en inligting aan die bedryf. – Persverklaring, Vinpro
Previous articleVentersdorp farmer gets a birthday surprise
Next articleRSG Landbou: 26 Februarie 2020